                      højesterets kendelse
                       afsagt tirsdag den 24. november 2015
sag 63/2015
(1. afdeling)
a
(advokat michael egholm, beskikket)
mod
b
(advokat henrik hougaard, beskikket)
i tidligere instanser er afsagt dom af retten i aarhus den 2. april 2014 og af vestre landsrets
9. afdeling den 8. oktober 2014.
efter tilladelse fra procesbevillingsnævnet er landsrettens dom anket til højesteret, hvor sagen
behandles skriftligt. efter parternes udveksling af skriftlige indlæg er sagen blevet optaget til
dom. denne kendelse angår, om der bør gennemføres børnesamtale, inden der afsiges dom i
sagen.
i påkendelsen har deltaget fem dommere: poul søgaard, marianne højgaard pedersen, poul
dahl jensen, hanne schmidt og lars apostoli.
sagsfremstilling
a og b har efter deres skilsmisse den 25. april 2012 haft fælles forældremyndighed over bør-
nene c, d og e, der i dag er henholdsvis 5, 11 og 13 år.
sagen blev via statsforvaltningen midtjylland indbragt for retten i aarhus med påstand om
ophævelse af den fælles forældremyndighed, og ved dommen af 2. april 2014 tillagde retten i
aarhus b forældremyndigheden alene. dommen blev stadfæstet af vestre landsret den 8.
oktober 2014.
                                                - 2 -
der er ikke gennemført børnesamtaler, børnesagkyndige undersøgelser eller indhentet udtalel-
ser fra skole eller andre institutioner i forbindelse med behandlingen af sagen i byretten eller
landsretten. det fremgår af retsbogen vedrørende hovedforhandlingen i byretten den 18. marts
2014, at parterne var enige om, at der efter omstændighederne ikke skulle afholdes børne-
samtaler eller indhentes udtalelser fra skole eller andre institutioner til brug for sagen. bag-
grunden for parternes enighed herom fremgår ikke af retsbogen.
højesterets begrundelse og resultat
det fremgår af forældreansvarslovens § 34, at barnet skal inddrages under en sag om foræl-
dremyndighed, så dets perspektiv og eventuelle synspunkter kan komme til udtryk. dette kan
ske ved samtaler med barnet, børnesagkyndige undersøgelser eller på anden måde, der belyser
barnets perspektiv. forpligtelsen til at inddrage barnet direkte i sagen gælder dog ikke, hvis
det må antages at være til skade for barnet, eller hvis det må anses for unødvendigt efter sa-
gens omstændigheder.
højesteret finder, at det følger af forældreansvarslovens § 34, at de to ældste af børnene – d
og e – har en alder, hvor de som udgangspunkt bør tilbydes at komme til orde i denne sag om
ophævelse af den fælles forældremyndighed. der foreligger ikke oplysninger der sandsynlig-
gør, at betingelserne for at undlade at inddrage børnene direkte er opfyldt. der bør derfor gen-
nemføres en børnesamtale med dem.
forberedelsen af sagen skal derfor genoptages med henblik på at gennemføre børnesamtale
med de to børn i overensstemmelse med retsplejelovens § 450 c.
                                         thi bestemmes:
forberedelsen af sagen genoptages med henblik på, at der gennemføres børnesamtale med d
og e.
